Súradnice: 46°53′00″S 9°53′00″V﻿ / ﻿46,883333°S 9,883333°V﻿ / 46.883333; 9.883333

**Klosters** je švajčiarska obec v Prättigaue, ktorá patrí do politickej štvrte Prättigau/Davos v kantóne Graubünden. Klosters pozostáva z dvoch hlavných častí Klosters Dorf ,dedina, a Klosters Platz ,mesto, a z obydlí Selfranga, Äuja a Monbiel. Spolu so susediacim Serneusom, tieto dve dediny tvoria obec Klosters-Serneus. Prvého januára 2016 sa pôvodná obec Saas iim Prättigau zlúčila do Klosters-Serneus.

Lyžiarsky rezort v tejto obci leží 150 km od Zürichu, najbližšieho medzinárodného letiska. Klosters sa nachádza 10 kilometrov od Davosu a je časťou predĺženej lyžiarskej zóny.

História
--------

Klosters je prvýkrát spomínaný v roku 1222 menom ecciesiam sancti lacobi. V roku 1436 je spomínaný menom zuo dem Cioster.

Geografia
---------

Potok Stützbach medzi Klostersom a Davos Laret
Klosters-Serneus má rozlohu, v roku 2016, 219,8 km². Z tejto rozlohy je približne 24,7% používaných na poľnohospodárske účely, kým 19,5% je zalesnených. Zvyšok zeme 1,6% je tvorený budovami a cestami a 54,2% tvorí nevyužitá zem. V prieskume v rokoch 2004 až 2009 bolo spolu s budovami pokrytých celkovo 179 hektárov, čo predstavuje nárast o 33 hektárov oproti roku 1985. V tom istom časovom období sa počet rekreačných priestorov v obci zvýšil o 14 hektárov a predstavuje približne 0,08 % z celkovej plochy. Z poľnohospodárskej pôdy sa využívajú 4 hektáre sadov a vinohradov, 954 hektárov polí a trávnatých porastov a 4797 hektárov sa skladá z alpských pasienkov. Od roku 1985 sa množstvo poľnohospodárskej pôdy znížilo o 575 hektárov. Za rovnaké obdobie sa zvýšila výmera zalesnenej pôdy o 315 hektárov. Rieky a jazerá v obci pokrývajú 289 hektárov. Pred rokom 2017 sa obec Klosters nachádzala a bola jedinou patriacou pod okres Prättigau/Davos, po roku 2017 sa stala časťou regiónu Prättigau/Davos. Obec bola založená v roku 1865 zlúčením pôvodne nezávislých obcí Serneus a Klosters. Do roku 1973 bol známy Klosters-Serneus pod názvom Klosters. Je poslednou a najvyššou obcou v Prättigauskom údolí. Skladá sa z obcí Klosters a Serneus a je tvorená časťami Platz, Dorf, Selfranga, Äuja a Monbiel.

Demografia
----------

Klosters
V roku 2017 mal Klosters-Serneus 4 437 obyvateľov. V roku 2015, 19,7% obyvateľov sú rezidenti cudzej národnosti. V roku 2015 malá minorita, 226 alebo 5,9% obyvateľstva, sa narodila v Nemecku a malá minorita, 286 alebo 7,5% obyvateľstva, je narodená Portugalsku. V roku 2015 bola pôrodnosť v obci 7,0. Väčšina obyvateľstva, približne 2000, hovorí po nemecky, portugalčina je druhá najznámejšia a srbo-chorváčtina tretí používaný jazyk.

V roku 2015, deti a tínedžeri, 0 až 19 ročný, tvorili 17,7% obyvateľstva, kým dospelí, 20 až 64 ročný, 57 %, seniori, nad 64 rokov, 25,3%. V roku 2015 bolo 1508 slobodných obyvateľov, 1768 zosobášených v civilnom partnerstve, 231 vdovcov alebo vdov a 301 rozvedených obyvateľov.

V roku 2015 bolo 2113 domácností v Klosters-Serneus s priemerným počtom ľudí v domácnosti 2,13. V roku 2015, približne 33,5% zo všetkých budov v obci boli rodinné domy, čo je menej než priemer v kantóne 49,4% a omnoho menej ako priemerná hustota obyvateľstva 57,4%. Z 1376 obývaných budov v obci je v roku 2000, približne 34,8 % rodinných domov a 43,9 % bytov. 20,3 % budov bolo postavených pred rokom 1919, kým 9 % bolo postavených medzi rokmi 1991 a 2000. V roku 2014 bola miera novopostavených budov na 1000 obyvateľov 10,24. Neobsadených budov v obci bolo v roku 2016 0,89 %.

Počet obyvateľov podľa rokov je znázornený v nasledujúcom grafe

Lyžovanie
---------

Klosters je známy ako obľúbený lyžiarsky rezort Charlesa, Princa Z Walesu na základe čoho bola pomenovaná jedna z lanoviek vedúcich na vrch Gotschnagratu "Prince of Wales".

Pamiatky národného významu
--------------------------

Interiér Reformovaného kostola
Reformovaného kostola (*Reformierte Kirche am Platz*) je na zozname švajčiarskych pamiatok národného významu.

Politika
--------

V roku 2015 vo federálnych voľbách bola najpopulárnejšou stranou SVP, keď ju volilo 41,3 % voličov. Ďalšie tri najpopulárnejšie strany boli FDP 18,7%, BDP 17,6% a SP 10,8%. Vo federálnych voľbách sa zúčastnilo 1341 voličov a účasť voličov bola 51,4 %.

Vo federálnych voľbách v roku 2007 bola najpopulárnejšia strana SVP ktorá získala 46,5% hlasov. Ďalšími troma najpopulárnejšími stranami boli FDP 28,7%, SP 17,2% a CVP 4,7%.

Vzdelanie
---------

V Klosters-Serneus okolo 76,4% obyvateľov vo veku 25-64 dokončilo buď povinné vyššie stredné vzdelanie alebo ďalšie vysokoškolské vzdelanie Univerzita alebo Fachhochschule.

Ekonomika
---------

Lanovka z Klosters Platz na vrch Gotschna, ktorá je súčasťou lyžiarskeho rezortu Davos
Klosters-Serneus je klasifikovaný ako turistická komunita. V roku 2015 mali lokálne hotely 128 053 prenocovaní z čoho 54,4% boli medzinárodní hostia.

V roku 2014 bolo v obci zamestnaných 2 190 ľudí. Z nich 144 ľudí pracovalo v 62 podnikoch v primárnom hospodárskom sektore. Sekundárny sektor zamestnával 554 zamestnancov v 83 rôznych podnikoch. 10 malých podnikov s 219 zamestnancami a jeden stredne veľký podnik s 97 zamestnancami. Tretí sektor mal 1 492 pozícií v 313 podnikoch a 25 malých podnikov s 645 zamestnancami. V roku 2015 dostávalo 10,2% obyvateľov sociálnu pomoc.

V roku 2011 bolo percento nezamestnanosti v obci na úrovni 1,2%.

V roku 2015 bola priemerná kantonálna, obecná a cirkevná daňová sadzba v obci za pár s dvoma deťmi 80 000 SFr. 3,5 %, zatiaľ čo sadzba pre jednu osobu bola 150 000 SFr. 15% pričom obe čísla sa približujú k priemeru kantónu a národnej úrovni. V roku 2013 bol priemerný príjem platiteľa dane v obci 70 989 SFr. a priemer na osobu 40 079 SFr. čo je vyšší príjem než kantonálny priemer 69 964 SFr. a 33 075 SFr. respektíve v porovnaní s národným priemerom 82 682 SFR. kým národný priemer na osobu je 35 825 SFr.

Náboženstvo
-----------

Podľa sčítania ľudu v roku 2000, 895 alebo 23% sú rímskokatolíckej viery, kým 2 587 alebo 66,5% sú súčasťou švajčiarskej reformovanej cirkvi. Zvyšok obyvateľstva, 106 ľudí alebo 2,72% je pravoslávneho vierovyznania a 13 obyvateľov je súčasťou inej kresťanskej viery. 32 obyvateľov alebo 0,82% sú Moslimovia. 14 ľudí alebo 0,36% sú súčasťou inej cirkvi ktorá nebola v zozname sčítania ľudu, 221 alebo 5,68% sú neveriaci, ateisti alebo nie sú súčasťou cirkvi a 27 obyvateľov alebo 0,69% neodpovedalo na otázku.

Doprava
-------

Klosters je obsluhovaný pravidelnou vlakovou dopravou na Klosterskej stanici a mnohými regionálnymi a lokálnymi autobusovými spojeniami.

Spoločnosť
----------

Lyžiarsky rezort Klosters je zimnou destináciou pre britskú kráľovskú rodinu viac než tri desaťročia. Klosters sa pýši tým, čo Tom Robbins označuje ako „*Diskrétny luxus áno, pompéznosť len na prehliadku nie*" a ktorý upozorňuje: „Nedocenenie je tu napísané veľkými písmenami". Princ Wiliam a princ Harry sa tu učili lyžovať a často sa ukázali v ich obľúbenom podniku *Casa Antica*. Ďalšími pozoruhodnými osobnosťami sú Paul Newman, Gregory Peck, Yul Brynner, Lauren Bacall, Juliette Gréco, Irwin Shaw, Robert Capa, Greta Garbo a Gene Kelly, ktorí famózne tancovali na stoloch v hotelovom bare legendárneho hotela *Chesa Grischuna*, kde Rex Harrison diskutoval noty pre „My Fair Lady" s hotelovým pianistom. Peter Viertel, ktorý opísal Klosters ako „Hollywood na skalách" vo svojej uznávanej autobiografii *Dangerous Friends*, sa tu v roku 1960 oženil s Deborah Kerr. Medzi ďalšie osobnosti patria Lord Mandelson, miliardár Nathaniel Philip Rothschild, Thomas Schmidheiny, Friede Springer a Peter Munk, ďalej Benjamin Wegg-Prosser, Tara Palmer-Tomkinson, Rupert Everett a švajčiarsky filmový producent Marc Forster. Majiteľ hotela a lyžiar Ruth Guler prevádzkoval hotel Wynegg a stýkal sa s členmi kráľovských rodín, ale správal sa k nim rovnako ako k ostatným hosťom. Nicholas Wheeler a Chrissie Rucker vlastnia Haus Alpina chalet v Klostersi.

Podnebie
--------

Klosters má podnebie tundry (ET) podľa Köppenskej klasifikácie podnebia. Priemerná ročná teplota je 2°C. Priemerne najchladnejší mesiac je január s priemernou teplotou −9°C, kým najteplejší mesiac je júl s priemernou teplotou 13°C. Najvhlkejším mesiacom je august počas ktorého Klosters prijme v priemere 110 milimetrov dažďa a snehu. Počas tohto mesiaca trvá pršanie a sneženie 14,6 dní. Jún má najviac dní keď prší a sneží, 14,9 ale len 86 milimetrov dažďa a snehu. Najsuchším mesiacom je február počas ktorého Klosters prijme v priemere 36 milimetrov dažďa alebo snehu. Počas tohto mesiaca prší a sneži 10,6 dňa.

Panoramatický pohľad z Gotschnagratu na dedinu Klosters vpravo, Serneus v strede a Madrisahorn
Panoramatický pohľad z Gotschnagratu na dedinu Klosters vpravo, Serneus v strede a Madrisahorn

Referencie
----------

1. ↑  STATISTIK, Bundesamt für. *Amtliches Gemeindeverzeichnis der Schweiz* [online]. www.bfs.admin.ch, [cit. 2019-03-01]. Dostupné online. (po nemecky)
2. ↑  STATISTIK, Bundesamt für. *Gemeindedaten* [online]. www.bfs.admin.ch, [cit. 2019-03-01]. Dostupné online. (po nemecky)
3. 1 2 3  STATISTIK, Bundesamt für. *Regionalporträts 2017: Kennzahlen aller Gemeinden - 2014-2016 | Tabelle* [online]. Bundesamt für Statistik, 2017-05-18, [cit. 2019-03-03]. Dostupné online. (po nemecky)
4. ↑  STATISTIK, Bundesamt für. *Arealstatistik 2013/18: Neue Resultate zur Westschweiz* [online]. Bundesamt für Statistik, 2016-11-24, [cit. 2019-03-03]. Dostupné online. (po nemecky)
5. ↑  STATISTIK, Bundesamt für. *Amtliches Gemeindeverzeichnis der Schweiz - Mutationsmeldungen 2016 | Publikation* [online]. Bundesamt für Statistik, 2016-12-21, [cit. 2019-03-03]. Dostupné online. (po nemecky)
6. ↑  . Dostupné online.
7. ↑   *PX-Web - Tabelle wählen* [online]. www.pxweb.bfs.admin.ch, [cit. 2019-03-03]. Dostupné online.
8. ↑  STATISTIK, Bundesamt für. *Ständige und nichtständige Wohnbevölkerung nach institutionellen Gliederungen, Geburtsort und Staatsangehörigkeit (Land) - 2010-2015 | Tabelle* [online]. Bundesamt für Statistik, 2016-08-26, [cit. 2019-03-03]. Dostupné online. (po nemecky)
9. 1 2 3  . Dostupné online.
10. ↑   *PX-Web - Datenbank wählen* [online]. www.pxweb.bfs.admin.ch, [cit. 2019-03-03]. Dostupné online.
11. ↑  BA!JOODOO. *Karte: Durchschnittlicher Mietpreis\* der 3-4 Zimmer-Wohnungen, 2015 [Kantone]* [online]. www.atlas.bfs.admin.ch, [cit. 2019-03-03]. Dostupné online. (po nemecky)
12. ↑   *PX-Web - Datenbank wählen* [online]. www.pxweb.bfs.admin.ch, [cit. 2019-03-03]. Dostupné online.
13. ↑  Swiss Federal Statistical Office STAT-TAB Bevölkerungsentwicklung nach institutionellen Gliederungen, 1850-2000 accessed 27 April 2016
14. ↑  . Dostupné online. [nefunkčný odkaz]
15. ↑   *Statistik Schweiz - Erhaltene Stimmen, Parteistärken, Beteiligung* [online]. web.archive.org, 2016-08-02, [cit. 2019-03-04]. Dostupné online. Archivované 2016-08-02 z originálu.
16. ↑  . Dostupné online.
17. ↑  STATISTIK, Bundesamt für. *Hotellerie: Ankünfte und Logiernächte der geöffneten Betriebe (kumuliert Januar-Dezember) nach Gemeinde und Gästeherkunftsland - 2015 | Tabelle* [online]. Bundesamt für Statistik, 2016-02-23, [cit. 2019-03-04]. Dostupné online. (po nemecky)
18. ↑  STATISTIK, Bundesamt für. *Arbeitsstätten und Beschäftigte nach Gemeinde, Wirtschaftssektor und Grössenklasse - 2011-2014 | Tabelle* [online]. Bundesamt für Statistik, 2016-10-05, [cit. 2019-03-04]. Dostupné online. (po nemecky)
19. ↑  STATISTIK, Bundesamt für. *Regionalporträts 2017: Kennzahlen aller Gemeinden - 2014-2016 | Tabelle* [online]. Bundesamt für Statistik, 2017-05-18, [cit. 2019-03-04]. Dostupné online. (po nemecky)
20. ↑  BA!JOODOO. *Karte: Logiernächte in Hotels und Kurbetrieben, 2018 [Kantone]* [online]. www.atlas.bfs.admin.ch, [cit. 2019-03-04]. Dostupné online. (po nemecky)
21. ↑  BA!JOODOO. *Karte: Wohnbevölkerung mit Hauptsprache Englisch, 2015 [Kantone]* [online]. www.atlas.bfs.admin.ch, [cit. 2019-03-04]. Dostupné online. (po nemecky)
22. ↑  . Dostupné online. Archivované 2021-09-25 z originálu.
23. ↑   *One's looking cool! Prince Charles straps on his skis at Klosters before scorching trip to Saudi Arabian desert with Camilla* [online]. Mail Online, 2013-03-10, [cit. 2019-03-09]. Dostupné online.
24. ↑   *Subscribe to read* [online]. Financial Times, [cit. 2019-03-09]. Dostupné online. (po anglicky)
25. ↑  BIRD, Simon. *Klosters remains a ski holiday resort that's fit for a king* [online]. mirror, 2013-12-17, [cit. 2019-03-09]. Dostupné online.
26. ↑   *Klosters | Davos Klosters Tourism* [online]. www.davos.ch, [cit. 2019-03-09]. Dostupné online. Archivované 2020-03-13 z originálu. (anglicky)
27. ↑   *Nathaniel Rothschild* [online]. Forbes, [cit. 2019-03-09]. Dostupné online. (po anglicky)
28. ↑   *Subscribe to read* [online]. Financial Times, [cit. 2019-03-09]. Dostupné online. (po anglicky)
29. ↑   Peter Munk: A mining magnate nears the end of his golden reign. *The Globe and Mail*. Dostupné online [cit. 2019-03-09].
30. ↑   *Use my Ferrari, Mandelson is told by Nat Rothschild while on summer Klosters holiday* [online]. Mail Online, [cit. 2019-03-09]. Dostupné online.
31. ↑   *Subscribe to read* [online]. Financial Times, [cit. 2019-03-09]. Dostupné online. (anglicyk)
32. ↑   *The Heart of Klosters* [online].. Dostupné online.
33. ↑  GRAINGER, Lisa. Klosters, Switzerland: inside the White Company's ski chalet. *The Telegraph*, 2016-02-04. Dostupné online [cit. 2019-03-09]. ISSN 0307-1235. (anglicky)
34. ↑   *Travel Weather Averages (Weatherbase)* [online]. Weatherbase, [cit. 2019-03-09]. Dostupné online.

Zdroj
-----

* *Tento článok je čiastočný alebo úplný preklad článku Klosters na anglickej Wikipédii.*